
Dréachtscéim Údaráis Áitiúla Dhún na nGall

2005-2008

Faoi Alt 11

d’Acht na dTeangacha Oifigiúla, 2003

Caibidil 1: Cúlra

1.1
Réamhrá

D’ullmhaigh Údaráis Áitiúla Dhún na nGall an scéim seo faoi Alt 11 d’Acht na dTeangacha Oifigiúla, 2003. 

Síníodh Acht na dTeangacha Oifigiúla 2003 ina dhlí ar 14 Iúil 2003. Is é an tAcht seo an chéad phíosa reachtaíochta ina leagtar síos próiseas pleanála reachtúil lena chinntiú go gcuirfear seirbhísí ar fáil sa Ghaeilge.

Is é príomhchuspóir an Achta ná soláthar níos mó de sheirbhísí i nGaeilge a chur ar fáil ón tseirbhís phoiblí ar chaighdeán níos airde.

1.2
Ullmhú na Scéime

Ullmhaíodh an Scéim seo de réir na dTreoirlínte faoi Alt 12 d’Acht na dTeangacha Oifigiúla 2003, a chuir An Roinn Gnóthaí Pobail, Tuaithe agus Gaeltachta chuig Údaráis Áitiúla Dhún na nGall i mí Mheán Fómhair 2004.

D’fhoilsigh Comhairle Chontae Dhún na nGall fógra faoi Alt 13 i mí na Samhna 2004, i gcomhar le Comhairlí Baile Bhéal Átha Seanaidh, Leitir Ceanainn, Bhun Dobhráin agus Bhun Cranncha, ag lorg aighneachtaí maidir le hullmhú na dréachtscéime ó aon pháirtí leasmhar. Tá na haighneachtaí ar fad ar fáil ar shuíomh idirlín Chomhairle Contae Dhún na nGall ag www.donegal.ie.

Sa doiciméad seo, is é “Na hÚdaráis” nó “Údaráis Áitiúla Dhún na nGall” nó “An Chomhairle” a thugtar ar na húdaráis áitiúla thuasluaite mar ghrúpa, seachas nuair a scríobhtar a mhalairt.

Tacaíonn an scéim le, agus tógann sí ar, na polasaithe atá leagtha síos i bPlean Forbartha Gaeilge Chomhairle Contae Dhún na nGall 2001-2004, agus na polasaithe ábhartha taobh istigh den Straitéis 2002-2012.

Chuidigh fochoiste taobh istigh de Chomhairle Contae Dhún na nGall, ar a raibh ionadaithe éagsúla ó sheirbhísí éagsúla agus ó na Comhairlí Baile, i ndréachtú na scéime seo.  Is í ard-bhainistíocht Údaráis Áitiúla Dhún na nGall atá freagrach as monatóireacht agus athbhreithniú a dhéanamh ar an scéim seo.

Tógann an scéim ar na seirbhísí atá ar fáil trí mheán na Gaeilge san am i láthair. Leagann an scéim síos na réimsí ina ndéanfar seirbhísí de chuid Údaráis Áitiúla Dhún na nGall a fheabhsú amach anseo. 

Cuireann an scéim seo san áireamh an próiseas díláraithe atá curtha i gcrích ag Comhairle Contae Dhún na nGall, chomh maith leis na leibhéil éagsúla éilimh agus comhthéacsanna éagsúla ina bhfuil gach ceann dár nIonaid Seirbhísí Poiblí agus oifigí eile ag feidhmiú. Dírítear go speisialta ar fhorbairt na seirbhísí Gaeilge sna hIonaid sin atá ag freastal ar phobail Ghaeltachta. Ach mar sin féin, aithníonn Údaráis Áitiúla Dhún na nGall go bhfuil pobail Ghaeilge ag fás taobh amuigh den Ghaeltacht, go háirithe de bharr fhorbairt na nGaelscoileanna agus pobail Ghaeloideachais eile.

Tá geallúint sa scéim chomh maith go ndéanfar an t-éileamh ar sheirbhísí, agus an soláthar seirbhísí, a mheas ar bhonn leanúnach, agus a chinntiú go bhfreastlóidh na hÚdaráis ar an éileamh seo ar dhóigh phleanáilte, chomhordaithe agus inrochtaineachta. Déanfaidh na hÚdaráis leibhéal an éilimh ar sheirbhísí i nGaeilge a mheas trí iniúchadh a dhéanamh go rialta ar an líon iarratas/fiosrúchán a dhéantar trí Ghaeilge thar thréimhse réamhshocraithe.

1.3
Dáta Tosaithe na Scéime

Tá an scéim seo deimhnithe ag an Aire Gnóthaí Pobail, Tuaithe agus Gaeltachta. Tosaíonn an scéim ar an …………………………….. 2005, agus fanóchaidh sé i bhfeidhm go ceann tréimhse trí bliana ón dáta seo nó go dtí go n-aontóidh an tAire scéim úr de réir Alt 15 den Acht, cibé dáta is luaithe.

1.4
Ráiteas Misin agus Cuspóirí Chomhairle Contae Dhún na nGall

Ráiteas Misin

(a) Réimse cuimsitheach seirbhísí a sholáthar don oiread daoine agus is féidir i nDún na nGall, de réir mar atá inmharthana ó thaobh na heacnamaíochta de, agus iad a mheáitseáil, an oiread agus is féidir, le riachtanais athraitheacha an uile chuid den phobal, agus, i dtólamh, a bheith tiomanta do chomhionannas agus do chuimsiú sóisialta. 

(b) An t-infrastruchtúr atá faoi chúram na Comhairle (bóithre, tithíocht, uisce, bainistiú dramhaíola, leabharlanna, cur chun cinn na n-ealaíon srl) a chothabháil agus a fhorbairt le freastal ar riachtanais an phobail sa lá atá inniu ann agus forbairt eacnamaíochta, shóisialta agus chultúrtha an chontae a chothú ar dhóigh a chuireann le hiomaíochas eacnamaíochta agus le hinmharthanacht na timpeallachta.

(c) Mórphlean forbartha contae, cothrom le dáta, a chur i dtoll a chéile agus a chothabháil, le cuspóirí forbartha 5-7 bliana a mbeidh pleananna forbartha contae agus bailte mar chuid de, pleananna a aithneoidh na himpleachtaí a bheas ag cur i gcrích na gcuspóirí seo d’úsáid talún, d’infrastruchtúr agus do sheirbhísí. 

(d) Le comhoibriú leis na hearnálacha agus na gníomhaireachtaí poiblí, príobháideacha agus pobail uilig taobh istigh agus taobh amuigh den chontae (iad siúd i dTuaisceart Éireann san áireamh), a mbíonn tionchar ag a gcuid pleananna ar fhorbairt an chontae, agus lena chinntiú go mbíonn an creatlach pleanála agus forbartha, agus pleananna na ngníomhaireachtaí atá freagrach as é a fhorbairt, ag teacht lena chéile agus suas chun dáta.

Príomhchuspóirí

Cuspóir 1:
Eagraíocht a chruthú agus a chothabháil atá ag fóirstean don obair atá le déanamh ag Comhairle Contae Dhún na nGall, agus a chuirfidh ar chumas na mball foirne barr feabhais agus ardcháilíocht phoiblí a bhaint amach. 

Cuspóir 2:
seirbhísí a fhreastlaíonn ar riachtanais ár saoránach/ár gcustaiméirí a eagrú agus a bhainistiú, chomh maith le iad a chur ar fáil taobh istigh de gach Toghcheantar ó óifigí díláraithe toghcheantar agus ó ionaid fhor-rochtana.

Cuspóir 3:
Na seirbhísí a chuireann muid ar fáil san am i láthair, agus ár stoc sócmhainní, a chothabháil go dtí caighdeáin a dhéantar a athbhreithniú go rialta dár mbaill thofa agus don phobal, maidir lena méid, lena rochtaineacht, lena bhfreagracht agus lena gcostas.

Cuspóir 4:
Cláracha infheistíochta caipitil a phleanáil agus a chur i gcrích le hinfrastruchtúr an chontae a fheabhsú.

Cuspóir 5:
Tacú le gníomhartha infheistíochta fostaíochta na ngníomhaireachtaí forbartha, ar a n-áirítear cur i bhfeidhm mholtaí Thuairisc Tháscfhórsa Fostaíochta Dhún na nGall.

Cuspóir 6:
Forbairt phobail sa chontae a chothú agus a éascú, agus straitéis chuimsithe sóisialta don chontae a ullmhú agus a chur i bhfeidhm.

1.4   
Custaiméirí agus Cliaint Údaráis Áitiúla Dhún na nGall

· Pobail ar fud Chontae Dhún na nGall, ar a n-áirítear pobail Ghaeltachta

· Iarratasóirí ar sheirbhísí faoi scéimeanna éagsúla

· Ranna Rialtais

· Gníomhaireachtaí Stáit

· Gnólachtaí

· Údaráis áitiúla eile agus údaráis réigiúnacha

· Struchtúir an Bhord Forbartha Contae

· Na Páirtnéirí Sóisialta agus grúpaí earnála

· Gníomhaireachtaí Forbartha Áitiúla

· Na Meáin Áitiúla agus Náisiúnta

  
Réimsí Feidhme Údaráis Áitiúla Dhún na nGall

1. Seirbhísí Tithíochta, Sóisialta agus Foirgníochta

2. Seirbhísí Bóithre agus Iompair

3. Seirbhísí Uisce, Timpeallachta agus Éigeandála

4. Seirbhísí Corparáideacha

5. Pleanáil agus Forbairt Eacnamaíochta

6. Pobal, Fiontar agus Seirbhísí Cultúrtha

7. Airgeadas

1.7
Oifigí a thagann faoin Scéim seo
Gach oifig de chuid Chomhairle Chontae Dhún na nGall ar fud Chontae Dhún na nGall

Oifigí Chomhairle Baile Bhéal Átha Seanaidh

Oifigí Chomhairle Baile Bhun Dobhráin

Oifigí Chomhairle Baile Leitir Ceanainn

Oifigí Chomhairle Baile Bhun Cranncha

1.8   
Measúnú ar na seirbhísí atá ar fáil i nGaeilge go dtí seo

Is é príomhchuspóir an Achta ná soláthar níos mó de sheirbhísí i nGaeilge a chur ar fáil ón tseirbhís phoiblí ar chaighdeán níos airde. Ós rud é go bhfuil ceann de na Gaeltachtaí is mó sa tír i gContae Dhún na nGall, ó thaobh réigiúin agus daonra de, tá iarrachtaí ionraice curtha i gcrích le réimse seirbhísí a chur ar fáil i nGaeilge agus sa dá theanga.

Tá Coiste Gaeilge gníomhach ag Comhairle Contae Dhún na nGall, ar a bhfuil 8 ball tofa, agus a d’ullmhaigh agus a rinne maoirseacht ar chur i bhfeidhm Phlean Forbartha Gaeilge Chomhairle Contae Dhún na nGall 2001-2004.

Cheap Comhairle Contae Dhún na nGall Oifigeach Forbartha Gaeilge, post buan agus lánaimseartha, i mí Mheán Fómhair 1999, agus leanfar leis an tacaíocht don phost seo.

Bhunaigh Comhairle Contae Dhún na nGall Foireann le Gaeilge, liosta poiblí de bhaill foirne a bhfuil sé ar a gcumas seirbhísí i nGaeilge a chur ar fáil. Rinnedh an liosta seo a uasdátú i 2004 agus tá sé ar fáil ar shuíomh idirlín na Comhairle ag www.donegal.ie. Bíonn ranganna Gaeilge ar siúl do bhaill foirne in oifigí éagsúla ar fud an chontae, agus tacaíocht ann do na baill foirne sin atá ag iarraidh cáilíocht fhoirmeálta a bhaint amach sa Ghaeilge.

Tá réimse tionscadal ar siúl ag Comhairle Contae Dhún na nGall a bhfuil sé mar chuspóir acu tacú leis an Ghaeilge, ar a n-áirítear Scéim Scoláireachta Gaeltachta, imeachtaí Gaeilge sna leabharlanna i rith Sheachtain na Gaeilge, maoiniú a chur ar fáil do roinnt imeachtaí seachtracha sa chontae ar nós An tOireachtas, An Baile Beo srl.

Tugann an Rannóg Pobail, Fiontair agus Seirbhísí Cultúrtha i gComhairle Contae Dhún na nGall tacaíocht leanúnach don Bhord Forbartha Contae maidir le forbairt na Gaeilge mar chuid de An Straitéis 2002-2012. 

Mar sin féin, aithníonn Údaráis Áitiúla Dhún na nGall go bhfuil réimse seirbhísí nach bhfuil ar fáil trí mheán na Gaeilge san am i láthair, agus cuirimid fáilte roimh an deis a thugann an scéim seo dúinn ár gcuid seirbhísí i nGaeilge a fheabhsú agus a fhorbairt.

Caibidil 2: Scéim Teanga

(a)
Cuireann Alt 11 dualgas ar chomhlachtaí poiblí scéim a ullmhú a leagfaidh síos na seirbhísí atá i gceist acu a sholáthar

· trí mheán na Gaeilge amháin

· trí mheán an Bhéarla amháin, agus

· trí mheán na Gaeilge agus an Bhéarla araon

agus na céimeanna atá i gceist a ghlacadh lena chinntiú go mbeidh aon seirbhís nach bhfuil ar fáil trí Ghaeilge á soláthar sa teanga sin amach anseo taobh istigh d’amscála atá le haontú.

(b)
Cuireann Alt 13 dualgas ar chomhlachtaí poiblí a chinntiú

· go bhfuil go leor foirne acu atá inniúil sa Ghaeilge(Alt13(2)(c )

· go mbeidh freastal á dhéanamh ar riachtanais áirithe Gaeilge a bhaineann le seirbhísí a sholáthar sa Ghaeltacht (Alt 13 (2) (d))

· go mbeidh an Ghaeilge mar theanga oibre ina gcuid oifigí atá lonnaithe sa Ghaeltacht laistigh de thréimhse ama a bheidh le haontú idir an comhlacht poiblí agus an Aire (Alt 13 (2) (e))

Caibidil 3:
Achoimre ar Sheirbhísí a chuireann Údaráis Áitiúla Dhún na nGall ar fáil

Is é atá sa chaibidil seo ná forléagas ar na seirbhísí a chuireann Údaráis Áitiúla Dhún na nGall ar fáil.

3.1 Forléargas ar Sheirbhísí

Seirbhísí Corparáideacha

Is iad na príomhsheirbhísí a chuireann Stiúrthóireacht na Seirbhísí Corparáideacha ná:

· Soláthar seirbhísí poiblí atá comhtháite agus custaiméar-lárnach a fhorbairt.

· Plean Gníomhaíochta Custaiméara a ullmhú agus a chur i bhfeidhm.

· Tacú le feidhmiú na Comhairle Tofa agus a cuid coistí agus fochoistí.

· Acmhainní Daonna

· Córais Faisnéise

· Oifigeach Forbartha Gaeilge, 

· Deontais Ardoideachais

· Seirbhísí Eolais (Saoráil Faisnéise agus Ombudsman)

· Vótaíocht agus Toghcháin

· Comhpháirtíocht a fhorbairt idir an bhainistíocht, na baill foirne agus a gcuid eagraíochtaí ionadaíocha.

Pobal, Fiontar agus Seirbhísí Cultúrtha

Tá dhá Rannóg sa Stiúrthóireacht Pobail, Cultúir agus Fiontair – An Rannóg Pobail agus Fiontair, agus Rannóg na Seirbhísí Cultúrtha. Bunaíodh an Rannóg Pobail agus Fiontair mar chuid de Chomhairle Contae Dhún na nGall mar gheall ar a ról leathnaithe maidir le forbairt eacnamaíochta, shóisialta agus chultúrtha a chur chun cinn sa chontae.

An Rannóg Pobail agus Fiontair

· Le comhordú agus le tacú le Bord Forbartha Contae Dhún na nGall maidir leis an Straitéis (Straitéis Chomhtháite Chontae d’Fhorbairt Eacnamaíochta, Shóisialta agus Chultúrtha) a chur i bhfeidhm, agus monatóireacht agus meastóireacht a dhéanamh air.

· Cuismiú Sóisialta a fhorbairt agus a neartú.

· Forbairt phobail a fhorbairt agus a neartú.

· Naisc idir an rialtas áitiúil agus córais forbartha áitiúla a fhorbairt.

· Comhordú a dhéanamh ar réimse straitéisí agus polasaithe náisiúnta ag leibhéal an chontae.

· Tacú leis an Bhord Forbartha Contae i gcur i bhfeidhm na moltaí atá i dTuairisc an Tascfhórsa um Fostaíocht i nDún na nGall.

· Bainistiú agus riar a dhéanamh ar thacaíochtaí, ar chláracha agus ar chistí áirithe forbartha.

· Tacú le tionscnaimh eacnamaíochta, shóisialta agus chultúrtha sa chontae, iad a chur chun cinn, agus obair na Comhairle Contae sa chomhthéacs seo a chomhordú.

· A bheith mar acmhainn maidir le pleanáil straitéiseach, polasaí agus taighde sa chontae.

· Obair i dtreo a chinntiú go bhfuil páirt lárnach ag an Ghaeilge in achan ghné d’fhorbairt an chontae.

· Forbairtí ar leith acmhainne a chothú i dtaca le forbairt táirge turasóireachta agus caithimh aimsire Mara agus Uisce.

· Forbairtí trasteorann a fhorbairt (eacnamúil, sóisialta agus cultúrtha) agus comhpháirtíochtaí a bhunú leis na hÚdaráis Áitiúla i dTuaisceart Éireann.

· Acmhainní, gréasáin agus dea-chleachtais an AE a chur chun cinn agus a úsáid i gcomhthéacs chur i bhfeidhm Straitéis an Chontae.

· Tionscadail a chomhordú agus a chur i bhfeidhm, tríd an Rannóg, thar ceann Bhord Forbartha an Chontae.

Rannóg na Seirbhísí Cultúrtha

Tá Rannóg na Seirbhísí Cultúrtha freagrach as seirbhísí Leabharlainne, Ealaíne, Cartlainne, Iarsmalainne agus Oidhreachta a sholáthar ar fud an chontae, mar seo a leanas:

Seirbhísí Leabharlainne

· Áis a dhéanamh den leabharlann do pháistí agus do dhaoine óga, d’fhoghlaim agus d’eolas, agus do chultúr agus do shamhlaíocht.

· Infrastruchtúr leabharlainne a fhorbairt

· Ag freastal ar phobail bheaga

· Ag forbairt Theicneolaíocht na Faisnéise agus seirbhísí tacaíochta

· Rochtain agus rannpháirteachas a fhorbairt

An tSeirbhís Ealaíne

· Na hEalaíona a fhorbairt ar fud an chontae

· Infrastruchtúr ealaíne / na n-ealaíon poiblí a fhorbairt

· Féilte ealaíne a fhorbairt

· Leabharlanna agus tionscadail ealaíne a chur chun cinn

· An tIonad Ealaíne a fhorbairt

Seirbhísí Iarsmalainne

· Foirgneamh Iarsmalann an Chontae a fhorbairt

· Oidhreacht Dhún na nGall a chaomhnú agus a chothú

· Rochtaineacht na hIarsmalainne a fhorbairt

An tSeirbhís Cartlainne

· Cóiríocht a sholáthar do thaifid agus d’ábhar cartlainne.

· Seirbhísí cartlainne a fhorbairt

· Feasacht agus rochtaineacht a fhorbairt

· Bainistiú Taifead a fhorbairt

Pleanáil agus Forbairt Eacnamaíochta

Is é an mórchuspóir atá ag an Stiúrthóireacht Pleanála agus Forbartha Eacnamaíochta taobh istigh de Chomhairle Chontae Dhún na nGall ná “straitéisí agus polasaithe a fhoirmliú agus a chur i bhfeidhm maidir le bainistiú agus forbairt spásúil an chontae mar bheart chumasaithe i dtreo na forbartha inmharthana.” Seo a leanas príomhghníomhaíochtaí na stiúrthóireachta seo.

· Iarratais phleanála a phróiseáil.

· Coinníollacha pleanána a chur i bhfeidhm agus ag plé le forbairt neamhúdaraithe.

· Pleananna Forbartha Contae agus Pleananna Áitiúla Ceantair a ullmhú agus a chur i bhfeidhm.

· Oidhreacht teanga agus chultúrtha na Gaeltachta a chosaint.

· Tacú le cruthú fostaíochta

· Cláracha ilbhliantúla a chur i bhfeidhm maidir le limistéir chorr-thrádála a ainmniú agus forálacha na nAchtanna Corr-Thrádála a chur i bhfeidhm.

· Tacaíocht fhíorthábhachtach airgeadúil don chlár infheistíochta infrastruchtúir tríd an Scéim Ranníocaíochta Forbartha.

· Clár cúig bliana a ullmhú agus a chur i bhfeidhm leis an timpeallacht thógtha a chaomhnú.

· Cuspóirí an Phlean Forbartha Contae a bhaint amach maidir le caomhnú agus cosaint oidhreacht ailtireachta an chontae

· A chinntiú go bhfuil cúrsaí pleanála na Comhairle comhsheasmhach le, agus de réir, polasaithe náisiúnta.

· A chinntiú go dtógfar eastáit iltithíochta go dtí caighdeán sásúil le go mbeidh Comhairle Contae Dhún na nGall in ann seilbh a ghlacadh orthu.

Uisce, Timpeallacht agus Seirbhísí Éigeandála – príomhghníomhaíochtaí
Uisce

· Le cur ar chumas gach líon tí sa chontae soláthar uisce inólta (trí phíopa) a bheith acu, agus a chomhlíonann Treoir Uisce Inólta 98/93/EC.

· Gach Scéim Soláthar Uisce agus Fuíolluisce atá ceadaithe a chur chun cinn.

· Plean Straitéiseach Uisce Tuaithe a chur i bhfeidhm.

· Cur chuige pleanáilte a leanúint maidir le hinfheistíocht agus an dea-chleachtas is fearr a chinntiú maidir le gach gné de bhainistiú agus d’oibriú scéimeanna uisce tuaithe agus scéimeanna fuíolluisce.

· Gach foinse soláthair uisce atá díothach, is cuma poiblí nó príobháideach, a uasghrádú.

· An leibhéal cailliúna uisce sa chontae a laghdú.

· A chinntiú go ndéantar gach fuíolluisce a chóireáil agus a dhiúscairt ar dhóigh a laghdaíonn an baol truaillithe agus an baol do shláinte an phobail.

· Saoráidí Fuíolluisce a sholáthar do na bailte is mó sa chontae.

· Cloí leis na teorannacha diúscartha atá leagtha síos sna Treoracha éagsúla maidir le Cáilíocht an Uisce.

· Diúscairt sloda a dhéanamh ar bhealach atá sábháilte agus éifeachtach ó thaobh costais de.

Timpeallacht

· Bailiú, diúscairt agus athchúrsáil Dramhaíola Soladaí Bardais a rialú.

· Truailliú bruscair a smachtú.

· Monatóireacht a dhéanamh ar cháilíocht an uisce sa timpeallacht uiscí

· Sceitheanna in uiscí, in ithir agus in aer a cheadúnú.

· Tránna a bhfuil Brat Gorm bainte acu a chothabháil.

· Saoráidí leordhóthanacha a sholáthar chun dramhaíl a bhailiú agus a dhiúscairt.

· Clár caipitil aontaithe do shólanna a chur i bhfeidhm.

· An timpeallacht a chosaint agus a fheabhsú.

· Meas agus tuiscint a fhorbairt maidir leis an timpeallacht.

· Sláinte an phobail a chosaint maidir le bianna ar an mhargadh intíre.

· Caighdéan saoil an phobail a fheabhsú, agus an timpeallacht a chosaint ó thionchar na n-ainmhithe go ginearálta.

Seirbhísí Éigeandála

· Seirbhísí cosanta agus cosctha dóiteáin, atá nua-aimseartha agus éifeachtach, a sholáthar do gach ceantar sa chontae.

· Ag pleanáil fá choinne mór-eachtraí éigeandála

· Cosaint Shibhialta Dhún na nGall a bhainistiú agus a oibriú.

· Ag cuidiú le láithreacha sábháilte snámha a chruthú trí bhearta sábháilteachta uisce a sholáthar, ar a n-áirítear gardaí tarrthála agus trealamh tarrthála.

Seirbhísí Tithíochta, Sóisialta agus Foirgníochta

Is é príomhchuspóir Chomhairle Chontae Dhún na nGall sa réimse seo ná “tacú le, agus éascaíocht a dhéanamh, maidir leis an chaighdeán cóiríochta is fearr a fhreastlaíonn ar a riachtanais agus ar a mianta, a sholáthar do mhuintir Chontae Dhún na nGall.” Tá sé de chuspóir ag an Chomhairle go mbeadh áit chónaithe d’ardchaighdeán ar chostas réasúnta ag gach líon tí, a bheadh ag fóirstean dá riachtanais, agus a rogha tionachta a bheith acu. Seo a leanas príomhghníomhaíochtaí na seirbhíse seo.

· Plean gníomhaíochta tithíochta cúig bliana a ullmhú agus a chur i bhfeidhm.

· An liosta feithimh tithíochta a laghdú nó a scor.

· Stoc tithíochta na Comhairle a bhainistiú agus a chothabháil (ar a n-áirítear cláracha cóirithe, measúnú agus bailiú cíosa, stoc a uasghrádú, bainistiú eastáit agus rannpháirtíocht na dtionóntaí).

· Deireadh a chur le easpa dídine

· Freastal ar riachtanais tithíochta theaghlaigh an Lucht Siúil

· Na mórthosaíochtaí tithíochta atá ag spriocghrúpaí, ar nós seandaoine agus daoine faoi mhíchumas, a mheas agus riar orthu. 

· Tacú le cóiríocht chuí a chur ar fáil d’iarrthóirí tearmainn.

· Suímh agus foirgnimh a bhfuil drochbhail orthu a dheisiú

· Forálacha na Scéime Cóiríochta ar Cíos a chur i bhfeidhm

Seirbhísí Bóithre agus Iompair

Tá na Seirbhísí Bóithre agus Iompair freagrach as bóithre náisiúnta agus neamhnáisiúnta ar fud Chontae Dhún na nGall a dhearadh, a chothabháil agus a fheabhsú. Bíonn an tseirbhís ag plé le hoibreacha a bhaineann le hInfrastruchtúr Muirí agus Sábháilteacht Bhóthair chomh maith. Is é an mórchuspóir atá ag an tseirbhís ná seirbhísí rochtana atá sábháilte agus cuimsitheach a sholáthar sa chontae, le freastal ar na riachtanais a mheastar atá acu siúd a bhfuil cónaí orthu sa chontae, a oibríonn sa chontae nó a thugann cuairt ar an chontae. Seo a leanas cuid de na príomhchuspóirí:

· Príomhbhóithre Náisiúnta agus Bóithre Náisiúnta den Dara Grád a uasghrádú, i gcomhar leis an Údarás um Bóithre Náisiúnta.

· Iontaofacht an chórais bhóithre a fheabhsú trí droichid agus cosáin a uasghrádú, córais bhóithre a athailíniú, agus deireadh a chur le caolais bhóithre.

· Infrastruchtúr na n-Oileán a chothabháil agus a fhorbairt.

· An bealach chuig, agus an bealach ó, na príomhchalafoirt agus aerfoirt taobh istigh agus taobh amuigh de Dhún na nGall a fheabhsú.

· Bóithre Chontae Dhún na nGall a chothabháil go dtí caighdeán sásúil.

· Sábháilteacht tráchta agus coisithe a fheabhsú i gContae Dhún na nGall.

· Feabhsúcháin ar charrchlóis sna príomhbhailte.

· Céanna agus Cuanta a fhorbairt.

Airgeadas

· Freagrachtaí reachtúla cuntasaíochta na nÚdarás Áitiúil faoin Bhainisteoir Contae a chomhlíonadh gach bliain.

· Comhordú a dhéanamh ar ullmhú an Bhuiséid Bhliantúil, agus Meicníochtaí Smachtaithe Buiséid a sholáthar

· Bainistiú Airgid

· Cur le cumas Chomhairle Chontae Dhún na nGall a cuid cuntas iníoctha agus a cuid cuntas infhála a bhainistiú, le freastal ar riachtanais na foirne, na gcustaiméirí, na soláthraithe agus na n-údarás cánachais.

· Córais bhainistithe airgeadais na heagraíochta a fhorbairt.

· Iniúchadh Inmheánach

· Tacaíocht agus cúnamh maidir le airgead a eisíoc don chlár infheistíochta infrastruchtúir.

Na Comhairlí Baile

Seo a leanas na príomhghníomhaíochtaí a dhéanann na Comhairlí Baile i Leitir Ceanainn, i mBun Cranncha agus i mBun Dobhráin:

· Tithíocht

· Tithíocht Shóisialta a sholáthar

· Tithe an údaráis áitiúil a chothabháil agus a dheisiú

· Ag freastal ar dhaoine gan dídean

· Bóithre

· Bóithre áitiúla a chothabháil agus a fheabhsú

· Ceadúnais tacsaí / fruilchairr a eisiúint

· Carrchlóis a sholáthar

· Forbairt agus Cothú

· Ag deileáil le hiarratais phleanála

· Plean Forbartha a ullmhú

· An Baile a chothú

· An Timpeallacht

· Glanadh sráide

· Fóillíocht agus Taitneamhacht

· Sólanna a oibriú

· Spásanna Oscailte / Páirceanna Baile a chothabháil

· Áiseanna turasóireachta a sholáthar

Tá feidhmeanna níos teoranta ag Comhairle Baile Bhéal Átha Seanaidh, ar a n-áirítear cothabháil tithíochta, na hEalaíona agus nithe éagsúla eile.

3.2
Príomh-mhodhanna Cumarsáide scríofa leis an Phobal

Tá an chuid is mó de chumarsáid scríofa na nÚdarás Áitiúil lena gcustaiméirí, maidir leis na seirbhísí a chuireann siad ar fáil, i mBéarla amháin, agus i gcásanna áirithe i mBéarla agus i nGaeilge, ar a n-áirítear:-

· Bróisiúir agus bileoga eolais

· Foirmeacha Iarratais

· Foilseacháin

· Preas-Ráitis

· Suíomh Idirlín

· Fógraí

· Miontuairiscí Cruinnithe na nÚdarás Áitiúil

· Tuarascálacha

Caibidil 4:
Cur Síos ar na Seirbhísí atá ar fáil sa dá theanga oifigiúla san am i láthair.

	Seirbhísí ag feidhmiú i nGaeilge
	Seirbhísí ag feidhmiú sa dá theanga
	Seirbhísí ag feidhmiú i mBéarla

	Ionad Seirbhísí Pobail an Chlocháin Léith (Toghcheantar na nGleanntach)

· An Rannóg Pobail agus Fiontair

· Leabharlann Phobail Ghaoth Dobhair

· Tionscadal R-Fóram na Gaeltachta

· Stáisiún Dóiteáin Ghaoth Dobhair

Ceannáras Corparáideach, Leifear

· Oifig Forbartha na Gaeilge

Ionad Seirbhísí Pobail Leitir Ceanainn / Toghcheantar Leitir Ceanainn

· Cogar, Pobal le Gaeilge


	Ionad Seirbhísí Pobail an Chlocháin Léith (Toghcheantar na nGleanntach)

· Mótarcháin / Ceadúnas Tiomána

· Seirbhís Custaiméara / Oifig Fáiltithe

· Coiste na nOileán

· Coiste an Toghcheantair

· Teagmháil oifige maidir le tithíocht agus foirgníocht

· Teagmháil oifige maidir le hiarratais phleanála

· Tionscadal Éagsúlachta Cultúrtha

· Tionscadal Athchúrsála

· Tionscadal Nasc na Foraoiseachta

· Leabharlann an Chlocháin Léith

· Stáisiún Dóiteáin an Fháil Charraigh

· Teagmháil oifige maidir le Bóithre agus Iompair

Ceannáras Corparáideach, Leifear 

· Seirbhíse oifige maidir le cúrsaí timpeallachta

· Grúpscéimeanna Uisce

· Deontais Aonair Tobair

· Tionscadal Caipitil Uisce

Ionad Seirbhísí Pobail Leitir Ceanainn / Toghcheantar Leitir Ceanainn

· Oifig Ealaíne

· Lárleabharlann Leitir Ceanainn

· Iarsmalann an Chontae

Ionad Seirbhísí Pobail Charn Domhnach / Toghcheantar Inis Eoghain

· Iarratais Tithíochta

· Deontais Tithíochta

· Tithíocht Dheonach

· Easpa Dídine

· Cíosanna

· Ceangal le hUisce /Séarachas

· Fiosrúcháin chothabhála chuig Seirbhísí Uisce


	Ceannáras Corparáideach, Leifear

· Deontais Ardoideachais

· Córais Eolais

· Acmhainní Daonna

· Oifig an Bhainisteora

· Fáiltiú

· Clár na dToghthóirí

· Saoráil Faisnéise agus Caidrimh Phoiblí

· Cruinnithe Comhairle

· Rúnaíocht an Chontae

Gach seirbhís ón Cheannáras Corparáideach maidir le Pleanáil/Forbairt Eacnamaíochta, Tithíocht/Foirgníocht, Pobal/Fiontar/Cultúrtha, Uisce/Timpeallacht/Éigeandáil, Bóithre/Iompar (seachas iad siúd a luaitear sna colúin eile)

Gach Seirbhís Chorparáideach i dToghcheantar Leitir Ceanainn, Charn Domhnach, Dhún na nGall, Bhaile na nGallóglach agus Shrath an Urláir.

Gach Seirbhís Phleanála agus Forbartha Eacnamaíochta i dToghcheantar Leitir Ceanainn, Charn Domhnach, Dhún na nGall, Bhaile na nGallóglach, Shrath an Urláir agus na nGleanntach, seachas iad siúd a luaitear sna colúin eile.

Gach Seirbhís Tithíochta agus Foirgníochta i dToghcheantar Leitir Ceanainn, Charn Domhnach, Dhún na nGall, Bhaile na nGallóglach, Shrath an Urláir agus na nGleanntach seachas iad siúd a luaitear sna colúin eile.

Gach Seirbhís Uisce, Timpeallachta agus Éigeandála i dtoghcheantar Leitir Ceanainn, Charn Domhnach, Bhaile na nGallóglach, Shrath an Urláir agus na nGleanntach seachas iad siúd a luaitear sna colúin eile.


	Seirbhísí ag feidhmiú i nGaeilge
	Seirbhísí ag feidhmiú sa dá theanga
	Seirbhísí ag feidhmiú i mBéarla

	
	Ionad Seirbhísí Pobail Bhaile na nGallóglach / Toghcheantar Bhaile na nGallóglach

· Tionscadal Athchúrsála

· Teagmháil oifige maidir le tithíocht
	Gach Seirbhís Bhóithre agus Iompair i dToghcheantar Leitir Ceanainn, Charn Domhnach, Dhún na nGall, Bhaile na nGallóglach, Shrath an Urláir agus na nGleanntach, seachas iad siúd a luaitear sna colúin eile.

Gach Seirbhís Phobail, Fhiontair agus Chultúrtha i dToghcheantar Leitir Ceanainn, Charn Domhnach, Dhún na nGall, Bhaile na nGallóglach Shrath an Urláir agus na nGleanntach, seachas iad siúd a luaitear sna colúin eile.

Gach Seirbhís Airgeadais

Gach Seirbhís ó Chomhairle Baile Leitir Ceanainn, Bhun Dobhráin, Bhéal Átha Seanaidh agus Bhun Cranncha.


Caibidil 5:  Seirbhísí Dhátheangacha a fheabhsú

5.1
Treoirphrionsabail

· Aithníonn Údaráis Áitiúla Dhún na nGall go bhfuil sé de cheart ag daoine aon cheann den dá theanga oifigiúla a úsáid.

· Creideann Údaráis Áitiúla Dhún na nGall gur féidir le duine a chuid riachtanas a chur in iúl níos éifeachtaí sa teanga a roghnaíonn sé nó sí.

· Creideann Údaráis Áitiúla Dhún na nGall gur dea-chleachtas é rogha teanga a thabhairt do dhaoine agus iad ag úsáid seirbhísí údaráis áitiúil, agus go mbíonn toradh níos fearr ó thaobh ardchaighdeán na seirbhíse de.

· Aithníonn Údaráis Áitiúla Dhún na nGall éacht stairiúil mhuintir na Gaeltachta i dTír Chonaill an Ghaeilge a choinneáil beo mar theanga phobail leis na cianta. Aithníonn Údaráis Áitiúla Dhún na nGall go bhfuil dualgas orainn cúram a dhéanamh, agus tacaíocht a thabhairt, le go leanfaí an Ghaeilge mar theanga labhartha na Gaeltachta agus go ndéanfaí í a fhorbairt.

· Tá Údaráis Áitiúla Dhún na nGall tiomanta chomh maith le híomhá chorparáideach a fhorbairt ina mbeidh an dátheangachas mar chuid dár seirbhísí uilig.

5.2
Cúlra agus Comhthéacs

Tá Údaráis Áitiúla Dhún na nGall i ndiaidh dul faoi thréimhse athruithe gan réamhshampla le trí bliana anuas, ina ndearnadh forbairt shuntasach chan amháin de réir Rialtas Áitiúil Níos Fearr ach ar an dóigh a ndéantar ár gcuid seirbhísí a sheachadadh. Go dtí seo, tá Comhairle Contae Dhún na nGall i ndiaidh cúig Ionad Seirbhísí Pobail a thógáil (agus an séú hionad beartaithe), ceann amháin acu seo lonnaithe sa Ghaeltacht. Rinneadh an próiseas déanta cinnithe agus an próiseas seachadta seirbhísí a dhílárú, agus teacht níos éasca ag ár gcustaiméirí ar na seirbhísí sin.  Níorbh fhéidir athruithe ar an scála seo, agus an t-athlonnú foirne a bhí riachtanach lena gcur i gcrích, níorbh fhéidir é a dhéanamh gan dea-thoil agus tacaíocht na mball tofa, na mball foirne agus na gceardchumann éagsúil. Rinneadh an t-athlonnú, an oiread agus ab fhéidir, de réir roghanna na mball foirne aonair. Dá bhrí sin, tá leibhéil éagsúla Gaeilge ag na baill foirne atá lonnaithe i ngach Ionad Seirbhísí Pobail, an Clochán Liath san áireamh. Léirigh suirbhé a rinneadh nuair a bhí an scéim seo a hullmhú go bhfuil thart fá 15% de na baill foirne ar an Chlochán Liath in ann seirbhís iomlán dhátheangach a chur ar fáil, agus 15% eile a bheadh in ann méid réasúnta Gaeilge a úsáid agus iad ag cur seirbhísí ar fáil. Cé gurb é príomhchuspóir na nÚdarás Áitiúil, maidir leis an scéim seo, seirbhís dhátheangach duine le duine d’ardchaighdeán a chur ar fáil, caithfear dul chun cinn a mheas i gcomhthéacs an chúlra seo. 

5.3 Feabhas ar sheirbhísí ó oifigí éagsúla:

5.3.1
Ionad Seirbhísí Pobail an Chlocháin Léith 

Ag cur san áireamh na ndualgas reachtúil atá orainn, chomh maith le cuspóir dearbhaithe Chomhairle Contae Dhún na nGall, an Ghaeilge a bheith mar theanga oibre in Ionad Seirbhísí Pobail an Chlocháin Léith agus in ionaid seirbhíse eile atá suite sa Ghaeltacht, déanfaidh Comhairle Contae Dhún na nGall, i gcomhar leis an fhoireann agus eagraíochtaí ionadaíocha na mball foirne, polasaithe agus straitéisí comhlíonta a fhorbairt leis an chuspóir sin a bhaint amach faoin bhliain 2020.

Sa bhreis ar na polasaithe earcaíochta, lonnaithe agus oiliúna atá leagtha síos thíos faoi seo, aontóidh Comhairle Contae Dhún na nGall, i gcomhar le baill foirne agus a n-eagraíochtaí ionadaíocha, réimse polasaithe Acmhainní Daonna, ar a n-áireofar earcaíocht, lonnú agus oiliúint, a bheas dírithe go gníomhach ar an chuspóir sin a bhaint amach.

Nuair is gá, agus sa bhreis ar an ghnáthoiliúint i nGaeilge atá leagtha amach thíos, cuirfear oiliúint duine-le-duine ar fáil do bhaill foirne áirithe in Ionad Seirbhísí Pobail an Chlocháin Léith le iad a thabhairt chun líofachta thar thréimhse na scéime seo.

Thar thréimhse na scéime seo, aontóimid, i gcomhar le baill foirne agus a n-eagraíochtaí ionadaíocha, plean comhlíonta leis an chuspóir seo a bhaint amach faoin bhliain 2020.

5.3.2 Ionaid Seirbhíse eile lonnaithe sa Ghaeltacht

Leabharlann Ghaoth Dobhair

Is í an Ghaeilge teanga oibre na leabharlainne i nGaoth Dobhair san am i láthair.

Leabharlann na Rosann



Tá seirbhís dhátheangach ar fáil ó Leabharlann na Rosann san am i láthair. Beidh an 

Ghaeilge ina teanga oibre sa Leabharlann roimh dheireadh na scéime seo i 2008.

Stáisiún Dóiteáin an Fháil Charraigh



Tá seirbhís dhátheangach ar fáil ón Stáisiún Dóiteáin ar an Fhál Charrach san am i 

láthair. Beidh an Ghaeilge ina teanga oibre san oifig seo faoin bhliain 2020.

Stáisiún Dóiteáin Ghaoth Dobhair

Is í an Ghaeilge teanga oibre an Stáisiúin Dóiteáin i nGaoth Dobhair san am i láthair.


Stáisiún Dóiteáin Ghleann Cholm Cille



Beidh an Ghaeilge ina teanga oibre san oifig seo faoin bhliain 2020.


Stáisiún Dóiteáin an Chlocháin Léith



Beidh an Ghaeilge ina teanga oibre san oifig seo faoin bhliain 2020.

Thar thréimhse na scéime seo, aontóimid, i gcomhar le baill foirne agus a n-eagraíochtaí ionadaíocha, plean comhlíonta leis na cuspóirí seo a bhaint amach faoin bhliain 2020.

5.3.3. Oifigí agus Ionaid eile taobh amuigh den Ghaeltacht.


Mar is léir ó Chaibidil 4, níl Údaráis Áitiúla Dhún na nGall in ann seirbhís chuimsitheach i 
nGaeilge a chur ar fáil ó réimse leathan rannóg inár nIonaid Seirbhísí Pobail i Leitir 
Ceanainn, Carn Domhnach, Baile Dhún na nGall, agus Baile na nGallóglach, ná ón 
Cheannáras Corparáideach, a fhreastlaíonn ar Toghcheantar Shrath an Urláir chomh maith, 
ná ó na Comhairlí Baile i mBun Cranncha, Leitir Ceanainn, Bun Dobhráin ná Béal Átha 
Seanaidh.


Seo a leanas na céimeanna a bhfuil sé i gceist ag Údaráis Áitiúla Dhún na nGall a ghlacadh 
thar thréimhse na scéime seo le feabhas a chur ar chaighdeán na seirbhísí trí Ghaeilge ó gach 
ceann de na hoifigí thuasluaite.

· Iniúchadh ar chaighdeán Gaeilge na mball foirne uilig a chríochnú. Aithneoidh an t-iniúchadh sé leibhéal cumais. Críochnófar an t-iniúchadh seo taobh istigh de thrí mhí ó thús na scéime seo.

· Aithneofar baill foirne i ngach seirbhís a bhfuil Gaeilge mhaith nó Gaeilge measartha maith acu, ach nach bhfuil líofa go fóill, agus cuirfear oiliúint sa Ghaeilge ar fáil dóibh i rith uaireanta oibre, thar thréimhse na scéime. Déanfar é seo le toil na mball foirne.

· Taobh istigh de thréimhse na scéime seo, trí earcaíocht, uas-sciliú nó athlonnú, agus i gcomhairle le baill foirne agus a n-eagraíochtaí ionadaíocha, déanfaidh Údaráis Áitiúla Dhún na nGall a chinntiú:

Go mbeidh ar a laghad beirt bhall foirne a bheas in ann seirbhísí údaráis áitiúla a chur ar fáil trí Ghaeilge don phobal ó Ionad Seirbhísí Pobail Bhaile na nGallóglach, agus beirt bhall foirne eile in Ionad Seirbhísí Pobail Bhaile Dhún na nGall.

Go mbeidh ar a laghad ball foirne amháin in ann seirbhísí údaráis áitiúla a chur ar fáil trí Ghaeilge ó gach ceann de na hIonaid Seirbhísí Pobail seo a leanas: Leitir Ceanainn, Carn Domhnach agus Srath an Urláir (tá an oifig i Srath an Urláir á forbairt san am i láthair).

Taobh istigh de thréimhse na scéime seo, déanfar obair ullmhúcháin sna Comhairlí Baile ar fad le tús a chur leis an phróiseas chun seirbhís trí Ghaeilge a fhorbairt. Go háirithe, déanfar iniúchadh foirne le fáil amach cad é an leibhéal Gaeilge atá ag gach ball foirne agus cuirfear oiliúint ar fáil le cur le cumas Gaeilge na mball foirne. Déanfar an obair ullmhúcháin seo le go mbeifear in ann seirbhís chustaiméara duine le duine d’ardchaighdeán a fhorbairt ó na hoifigí seo sa dara scéim agus i scéimeanna eile ina dhiaidh.

· Beidh baint ag an athbhreithniú earcaíochta agus lonnú foirne atá leagtha amach thíos le forbairt seirbhísí trí Ghaeilge ó gach oifig.

5.4
Earcaíocht agus Lonnú Foirne

· Déanfaidh na hÚdaráis, i gcomhar, nuair is cuí, le Seirbhís na gCeapachán Poiblí, agus trí phróiseas comhairliúcháin le baill foirne agus a n-eagraíochtaí ionadaíocha, polasaithe earcaíochta agus lonnaithe foirne a athbhreithniú, agus é de chuspóir líon leordhóthanach foirne a earcú a bheas in ann seirbhísí a chur ar fáil i nGaeilge, agus maidir leis sin:

1. Ó thúsdáta na scéime seo, go ndéanfaidh Údaráis Áitiúla Dhún na nGall athbhreithniú le postanna ina mbeidh cumas Gaeilge riachtanach (idir scríofa agus labhartha) a aithint ar fud na heagraíochta, agus béim ar leith ar phostanna in oifigí a fhreastlaíonn ar, nó atá lonnaithe sa Ghaeltacht.  

2. Aontófar socruithe leasaithe le heagraíochtaí ionadaíocha foirne, agus é mar chuspóir a chinntiú go guirfear cumas Gaeilge san áireamh in aon lonnú/athlonnú foirne chuig oifigí a fhreastlaíonn ar cheantracha Gaeltachta. (roimh dheireadh na scéime)
· Leanfaidh na hÚdaráis ag comhoibriú le, agus ag lorg tacaíochta na mball foirne sin atá in ann seirbhísí a chur ar fáil i nGaeilge, thar réimsí seirbhísí ina bhféadfaí éileamh a bheith ann ar sheirbhísí trí Ghaeilge. Lena gcead, cuirfear na baill foirne seo in aithne dár gcustaiméirí ar an suíomh idirlín, eolaí gutháin, srl;

5.5
Oiliúint agus Forbairt

Leanfaidh na hÚdaráis lena gcoimitmint maidir le hoiliúint agus forbairt chuí a chur ar fáil do gach ball foirne, sa dá theanga oifigiúla, le freastal ar riachtanais athraitheacha ár gcustaiméirí agus le cur ar chumas ár mball foirne barr feabhais a bhaint amach ina saol gairme. 

Déanfaidh na hÚdaráis:-

· Tacú go leanúnach le cúrsaí Gaeilge d’ardchaighdeán a chur ar fáil do bhaill foirne, i rith uaireanta oibre agus ina ndiaidh, trí Scéim Oideachais na mBall Foirne, mar chuid chomhtháite de phríomhphlean oiliúna na nÚdarás.

· Réimsí cúrsaí a chur ar fáil, nuair is cuí, trí mheán na Gaeilge do bhaill foirne atá líofa sa Ghaeilge cheana féin (ms, aistriúchán comhuaineach, scileanna do meáin chumarsáide, úsáid na Gaeilge ar ríomhairí, scileanna gramadaí agus scileanna scríofa litreacha srl)

· Cuirfear ábhar foghlamtha agus áiseanna teanga ar fáil do bhaill foirne (foclóirí, bogearraí ríomhaireachta, foilseacháin srl) le forbairt agus seachadadh na seirbhísí trí Ghaeilge a éascú.

· Measúnú leanúnach a dhéanamh ar gach cúrsa, cúrsaí Gaeilge agus cúrsaí trí mheán na Gaeilge araon, lena mheas cé chomh héifeachtach is atá siad maidir le cuspóirí na nÚdarás Áitiúil.

· Beidh feasacht teanga mar chuid de chúrsaí Ionduchtaithe agus Cúram Custaiméara araon, lena chinntiú:

a. Go dtuigeann baill foirne an fáth atá le polasaí dhátheangach na nÚdarás Áitiúil

b. Go dtuigeann na baill foirne comhthéacs agus cúlra an pholasaí

c. Go mbeidh eolas maith ag baill foirne ar an tionchar a bheas ag an pholasaí ar a gcuid oibre

d. Go mbeidh tuiscint bháúil ag baill foirne maidir le riachtanais agus buairimh ár gcustaiméirí a labhraíonn an Ghaeilge.

· Scrúdóidh na hÚdaráis Áitiúla meicníochtaí eile (ms scéimeanna gradaim) le seirbhísí trí Ghaeilge a spreagadh agus a chothú i measc na mball foirne, agus le haitheantas a thabhairt do bhaill foirne.

5.6
  Córais Eolais

Déanfaidh na hÚdaráis:

· seoladh ríomhphoist ginearálta a bhunú d’fhiosrúcháin sa Ghaeilge. Cinnteoidh na hÚdaráis go bpléifear go tráthúil le fiosrúcháin den chineál seo, mar a phléitear le fiosrúcháin i mBéarla.

· A chinntiú go mbeidh suíomh úr idirlín na nÚdarás Áitiúil go hiomlán dhátheangach, ó thaobh oibriú an tsuímh agus ó thaobh ábhair de. (taobh istigh de 12 mhí ó thús na scéime) 

· Leanúint lenár bpolasaí seirbhísí i nGaeilge ó rannóga éagsúla a phoibliú dár gcustaiméirí ar an suíomh idirlín trí shonraí teagmhála a liostáil.  Tá sé i gceist an liosta seo a choinneáil suas chun dáta ar bhonn leanúnach, de réir mar a bhunaítear seirbhísí úra. Beidh sé de thionchar breise leis sin go spreagfar muinín an phobail go bhfuil seirbhís d’ardchaighdeán ar fáil i nGaeilge agus tiocfaidh an t-éileamh foluiteach sin atá ann ar sheirbhísí trí Ghaeilge chun cinn.

· Leathanach idirlín na Gaeilge ar shuíomh Chomhairle Contae Dhún na nGall a chothabháil agus a fhorbairt mar áis Ghaeilge don phobal.

· Leanúint le húsáid an chóras inlíne mar áis leis an dátheangachas a chur chun cinn i measc na mball foirne: mar shampla, litriú ceart ar logainmneacha, cuidiú le litreacha a scríobh, abairtí d’fháilteoirí, teidil na bpost agus na rannóg sna hÚdaráis Áitiúla, óráidí foirmeálta srl.

· Scrúdófar bealaí le húsáid bogearraí aistriúcháin a leathnú ar fud na heagraíochta.

· Beidh aon chóras nua ríomhaireachta a shuiteálfar ábalta go hiomlán an Ghaeilge a láimhseáil, ach iad a bheith ar fáil.

· Déanfar gach córas atá ann cheana féin, nuair is gá, a chur in oiriúint don Ghaeilge i comhar leis an chéad obair uasghrádaithe nó cothabhála eile a bheidh pleanáilte. 

· Caithfear aon seirbhís úr idirghníomhacha a chuirfidh ar chumas an phobail iarratais a dhéanamh nó liúntais a fháil ar líne a thabhairt isteach go comhuaineach sa dá theanga, ach iad a bheith ar fáil.

· Cinnteoidh na hÚdaráis Áitiúla go dtógfar ceist chumas na bpacáistí ríomhaireachta thuasluaite an Ghaeilge a láimhseáil sna chéad teagmhálacha le comhlachtaí, daoine comhairleacha srl, agus in aon teagmháil ina dhiaidh sin.

5.7
Foirmeacha Iarratais

Tá liosta de na foirmeacha iarratais, agus an teanga ina bhfuil siad ar fáil san am i láthair, leagtha amach in Aguisín 1.

Cuirfear gach foirm iarratais, agus na nótaí a ghabhann leo, ar fáil sa dá theanga ó Ionad Seirbhísí Pobail an Chlocháin Léith taobh istigh de 6 mhí ó thús na scéime seo. D’fhéadfadh leaganacha dhátheangacha, nó leaganacha scartha Gaeilge agus Béarla san aon chlúdach amháin, a bheith i gceist.

Taobh istigh de 18 mí ó thús na Scéime seo, beidh gach foirm iarratais, agus na nótaí a ghabhann leo, ar fáil i bhfoirm dhátheangach, nó i  leaganacha scartha Gaeilge agus Béarla, ó gach oifig de chuid Údaráis Áitiúla Dhún na nGall ar fud an chontae.

5.8
Polasaí Cruinnithe Poiblí

Reáchtálann na hÚdaráis Áitiúla an chuid is mó dá gcruinnithe poiblí i mBéarla amháin.

San am i láthair, reáchtáiltear cruinnithe Choiste na Gaeilge, Ghrúpa Earnála na Gaeilge agus Cogar: Pobal le Gaeilge trí mheán na Gaeilge amháin. Úsáidtear an córas aistriúcháin chomhuainigh ag roinnt cruinnithe de chuid Choiste na Gaeilge.

Tá an córas aistriúcháin chomhuainigh ar fáil ag gach cruinniú de chuid Choiste na nOileán in Ionad Seirbhísí Pobail an Chlocháin Léith. Leanfar leis seo i rith thréimhse na Scéime seo.

Tá sé i gceist úsáid an chórais aistriúcháin chomhuainigh a leathnú thar thréimhse na scéime seo chuig cruinnithe poiblí sa Ghaeltacht.

Féachfar leis an chóras aistriúcháin a úsáid ag cruinnithe inmheánacha i measc ball foirne le deis a thabhairt do bhaill foirne ar cainteoirí Gaeilge iad scileanna aistriúcháin chomhuainigh a fhorbairt i gcomhthéacs sábháilte trialach.

Beidh córas aistriúcháin chomhuainigh Chomhairle Contae Dhún na nGall ar fáil, ar iarratas, d’eagraíochtaí pobail ar fud an chontae, ar mian leo aistriúchán comhuaineach a chur ar fáil ag cruinnithe nó ag comhdhálacha.

Is é tuairim Chomhairle Contae Dhún na nGall nach bhfuil an córas aistriúcháin soghluaiste ag fóirstean, nó nach bhfuil Seomra Cruinnithe na Comhairle Contae ag fóirstean, ó thaobh spáis agus leagan amach de, chun seirbhís ardchaighdeán aistriúcháin a chur ar fáil sa chomhthéacs áirithe sin. Nuair a dhéanfar an Ceannáras Corparáideach a fhorbairt go fisiciúil amach anseo, cuirfear an gá atá le córas aistriúcháin chomhuainigh san áireamh mar chuid den obair phleanála.

Cuirfear oiliúint ar fáil do chomhaltaí tofa le deis a thabhairt dóibh an Ghaeilge a fhoghlaim agus a chleachtadh.

5.9 Seirbhísí ar an Ghuthán agus Fógairtí Béil

1. Is é/í an fáilteoir/oibritheoir malartáin na chéad phointí teagmhála a bhíonn leis an phobal. San am i láthair, is i mBéarla atá an tseirbhís seo ar fáil, a bheag nó a mhór. Roimh dheireadh na scéime seo

· Déanfar seirbhís tiomnaithe fáiltithe ghutháin a fhorbairt sa Ghaeilge, le go mbeidh cainteoirí Gaeilge ar fud an chontae in ann seirbhísí Údaráis Áitiúla a lorg sa Ghaeilge, agus go mbeidh an chéad teagmháil leis an Údarás Áitiúil go hiomlán i nGaeilge (roimh dheireadh na scéime)

· Beidh sé de lánchumas ag na fáilteoirí / oibritheoirí malartáin in Ionad Seirbhísí Pobail an Chlocháin Liath plé i nGaeilge le cainteoirí líofa Gaeilge. 

· Beidh foireann an fháiltithe i ngach oifig ábalta ainm na Rannóige a thabhairt i nGaeilge, agus

· Beidh cleachtadh acu ar a laghad ar na bunbheannachtaí i nGaeilge, agus socruithe oiriúnacha bunaithe le go mbeidh siad in ann custaiméirí a chur i dteagmháil gan mhoill le cibé oifig nó oifigeach atá freagrach as an tseirbhís a bhítear a lorg trí Ghaeilge.

2. Is é polasaí na nÚdarás Áitiúil oibriú i dtreo a chinntiú go mbeidh gach fógra réamhthaifeadta ó bhéal do chustaiméirí i nGaeilge amháin nó i nGaeilge agus i mBéarla. Bainfear an cuspóir sin amach faoi dheireadh na scéime reatha.

3. Is i mBéarla amháin a fheidhmíonn ár gcóras láimhseála teileafóin. Tá sé i gceist áfach an tseirbhís a thairiscint sa dá theanga oifigiúla. Bainfear an cuspóir sin amach faoi dheireadh na scéime reatha.

Féadfaidh baill aonair na foirne, ar ndóigh, teachtaireacht a fhágáil i cibé teanga is rogha leo.

5.10 
Na Meáin Chumarsáide /Preas-Ráitis

Aithneofar baill foirne údaraithe i ngach Seirbhís, nuair a bhítear ar fáil, le hagallaimh a dhéanamh leis na meáin Ghaeilge, go háirithe Ráidió na Gaeltachta agus TG4.

Cuirfear liosta de na baill thuasluaite, chomh maith lena gcuid sonraí teagmhála, ar fáil do na meáin chumarsáide Ghaeilge. Déanfar an liosta seo a nuashonrú agus a chur ar fáil ar bhonn rialta.

Eiseofar preas-ráitis a bhaineann go díreach leis an Ghaeltacht i nGaeilge amháin, nó i nGaeilge agus i mBéarla. (taobh istigh de 3 mhí ó thús na scéime)

Taobh istigh de thréimhse na scéime, eiseofar gach preas-ráiteas sa dá theanga oifigiúla ó Chomhairle Contae Dhún na nGall.

Eiseoidh na Comhairlí Baile Preas-Ráitis Dhátheangacha nuair a bhaineann an t-ábhar leis an phobal Gaeilge agus le himeachtaí Gaeilge taobh istigh dá ndlínse féin.

5.11
Bróisiúir agus Bileoga Eolais

Tá sé i gceist againn go mbeidh gach bileog eolais agus gach bróisiúr a thugann eolas don phobal ar fáil go dátheangach faoi dheireadh na scéime seo.

Beidh doiciméid a bhaineann leis an Ghaeltacht i nGaeilge amháin, nó sa dá theanga (3 mhí ó thús na scéime).

Beidh doiciméid theicniúla i mBéarla amháin, ach amháin nuair a mheastar go mbeadh suim fhorleathan i measc an phobail ar a leithéid, nó nuair a bheadh tábhacht logánta leo, agus sa chás sin cuirfear leagan dhátheangach nó achoimre i nGaeilge ar fáil. (roimh dheireadh na scéime).

5.12
Logainmneacha

Sa bhreis ar na riachtanais reachtúla faoin Ordú Logainmneacha (Ceantair Ghaeltachta) 2004, cuirfidh Údaráis Áitiúla Dhún na nGall chun cinn úsáid na leaganacha Gaeilge de logainmneacha Gaeltachta thar réimsí oibre agus gníomhaíochtaí nach bhfuil leagtha síos go sonrach san Ordú (ms bunachair shonraí, post, srl)

Spreagfaidh Údaráis Áitiúla Dhún na nGall an fhoireann le húsáid níos mó a bhaint as leaganacha Gaeilge de logainmneacha taobh amuigh den Ghaeltacht.

Coistí Logainmneacha

Bhunaigh Comhairle Contae Dhún na nGall Coiste Logainmneacha i 2004. Tá Coiste Logainmneacha ag Comhairle Baile Leitir Ceanainn chomh maith. Leanfaidh na Coistí seo lena gcuid oibre i dtreo polasaí soiléir a fhorbairt agus a chur i bhfeidhm ó thaobh úsáid na Gaeilge, eolais áitiúil, an chultúir agus na hoidhreachta de d’fhorbairtí tithíochta údaráis áitiúil, sráidainmneacha srl.

5.13
Beartais Chothaithe

Seo a leanas roinnt gníomhartha breise a dhéanfaidh na hÚdaráis a chur ar fáil / a fhorbairt thar thréimhse na scéime:

· Leanfar leis an Scéim Scoláireachta, i gcomhar le Coláistí Gaeltachta sa chontae (34 lánscoláireacht ar a laghad gach bliain)

· Leanfar le páirt a ghlacadh i Seachtain na Gaeilge (ms imeachtaí/taispeántais sna seirbhísí leabharlainne)

· Tacaíocht leanúnach, nó a bheith páirteach in, imeachtaí Gaeilge i gContae Dhún na nGall (an tOireachtas, An Baile Beo srl)

· Urraíocht ar dhuais Ghlór na nGael don choiste pobail áitiúil is mó a chuireann ár gcuid seirbhísí Gaeilge chun cinn i measc an phobail.

· Scéim Fáinne a fhorbairt i measc ball foirne, sa dóigh is go mbeidh sé furasta don phobal, agus do bhaill foirne eile, a fheiceáil gur cainteoirí Gaeilge iad.

· Imeachtaí sóisialta Gaeilge a reáchtáil do bhaill foirne tríd an Chumann Sóisialta, chomh maith le maidneacha caife agus lóin Ghaeilge.

· Forlíonadh/ábhar suntasach Gaeilge a bheith i nuachtlitir na foirne: Grapevine.

Caibidil 6:  Cur i bhFeidhm, Monatóireacht agus Athbhreithniú

Nuair a aontófar an scéim, cuirfidh an ardbhainistíocht tús le próiseas ullmhúcháin do phlean comhlíonta trí bliana. Aithneoidh an plean comhlíonta príomhchuspóirí do gach stiúrthóireacht agus gach Comhairle Baile ar a ndéanfar dul chun cinn a mheas, trí thuairisc bhliantúil a chur ar fáil ó gach stiúrthóireacht don Bhainisteoir Contae. Beidh tuairisc ar dhul chun cinn iomlán na heagraíochta ar fáil don phobal agus do bhaill thofa tríd an Tuarascáil Bhliantúil.

Coinneoidh an Ardbhainistíocht oibriú éifeachtach na scéime faoi athbhreithniú, go príomha tríd na meicníochtaí thuasluaite.

Déanfaidh an tOifigeach Forbartha Gaeilge, chomh maith le tacaíocht speisialtóireachta a chur ar fáil do bhainisteoirí líne agus do bhaill foirne, déanfaidh sé an dul chun cinn maidir le cur i bhfeidhm na gcoimitmintí sa scéim a athbhreithniú go rialta.

Déanfaidh Údaráis Áitiúla Dhún na nGall iniúchadh ar Éileamh agus Soláthar seirbhísí trí Ghaeilge i ngach rannóg de chuid na nÚdarás.

Féadfaidh na hÚdaráis gníomhartha forbartha eile nach bhfuil luaite sa scéim seo a thionscnamh.

Chapter 7:
Publicising of Agreed Scheme

Déanfar poiblíocht ar a bhfuil sa scéim seo ar na bealaí seo a leanas:-

· Preas-Ráiteas

· Seoladh Oifigiúil na Scéime

· Scaipeadh chuig na gníomhaireachtaí agus na comhlachtaí poiblí cuí

· Suíomh idirlín

Nuair a bheas sé de chumas ag Údaráis Áitiúla Dhún na nGall seirbhís úr a chur ar fáil i nGaeilge, déanfar poiblíocht ar an tseirbhís seo ar an suíomh idirlín, ar chomharthaí, nó ónár nIonaid Seirbhísí Pobail srl.

Appendix 1

Application Forms:

1.
Dungloe PSC 
(bilingual forms completed within 6 months and issued 

as main form from Dungloe Office. Forms not designed or produced by the Local Authority itself, or forms which do not lend themselves to  a bilingual layout,  may remain in separate Irish/English versions)
Seirbhísí Corparáideacha



Motortax





E/I



Driving License




E/I



Provisional Driving License



E/I


Planning



Planning Application Form



B



Rural Housing Application Form


B



Fee Addendum




B



Planning Application Notes



B



Planning Fees





B



Extension of Duration of Planning Permission
B



Details of Appeal Procedures



B



Details of Appeal Procedures: Old System

B



Appeals Procedure Form



B

Community, Enterprise and Cultural Services



Bursary and Award Scheme



E



Community Development Fund & Guidelines
E



Members’ Allocation




E



Community Development Fund


E

Water, Environment & Emergency



Connection to Public Water Supply


E



Connection to Public Sewer



E



To Open Public Roadway, Footpath, Verge

E

Group Water Schemes:

General Information




E

Survey Sheet





E

Application for State/Sanitary Authority Grants
E

Preliminary Agreement



E

To Connect to Public Water Supply


E

Permission to Open Public Roadway


E

Grant of Wayleave




E

‘Design Data’





E



Group Sewerage Schemes: 

Explanatory Memorandum



E

Survey Sheet





E

Application for Group Sewerage Scheme Grant
E

Grant of Wayleave




E

Group Application to Open Public Roadway

E

Group Application to Connect to Public Sewer
E

Well Grants (Individual Supply) 

Well Grant





E

Explanatory Memorandum



E

Advice Sheet





E

Operational Costs (Subsidy) 

Annual Subsidy





E

Advance Subsidy





E

List of Members with Connections for Domestic Purposes
E

Subsidy Memorandum




E
Fire Safety Certificate 

Fire Safety Certificate





E

Commencement Notice




E

Environment 

Application for Waste Permit




E

Application for a Slaughter Licence



E

Service Charges





E

Composting Purchase form




E

Housing Services



Housing Assistance





B



Disabled Person’s Grant Scheme



E/I



Disabled Person’s New House Grant



B



Essential Repair Grant Scheme



E/I



Homeless Persons





E



Housing Loan






E



Reconstruction Loan





E/I



Caravan Loan






E/I



Improvement Works in Lieu




E



Shared Ownership Loan




E/I



Tenant Purchase Loan





E/I



Mortgage Allowance





E



Capital Assistance





E/I



Communal Facilities





E/I



Rental Subsidy Scheme




E/I



Registration of Rented Houses



E/I

Roads and Transport



Local Improvement Scheme




E



Application for Permit




E



Public Liability Claim





E



License for Small Public Service Vehicle


E



Transfer of License for Small Public Service Vehicle
E



Renewal of License for Small Public Service Vehicle
E



Long Lead Application (& Procedures) Form

E

2.
ALL OTHER PUBLIC SERVICE CENTRES, INCLUDING 

CORPORATE HEADQUARTERS IN LIFFORD.

Forms available in Irish and English from all Offices

Motortax

Driving License

Provisional Driving License

Higher Education Grant

Freedom of Information request

